id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id ms nl id id pl id id id id id id id ms ms id id ms en ms en id es ms id ms id ms id ms id ms ms id id id id id ms sv id id id id ms id id ms id id ms id id ms id id ms id ms su id ms id hbs_lat hu ms ms id id id id id id ms ms id ms id id ms ms id id id id id de ms ms id az fr id fi ms en id id hy hy hy ms ms en en en en en id ms id id id en id id jv ms id id it es id id en id ms ms ms ms ms ms
Parut Czer Bernanah? Jangan Biarkan, Mungkin Tanda Jangkitan!
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Aduh, Ada Jangkitan Dekat Parut Czer? Jangan Pandang Remeh, Kenal Pasti Tandanya
Ditulis oleh Asyikin Md Isa Disemak pada 12/08/2022
Disemak secara perubatan oleh Dr. Joseph Tan
Bersalin secara pembedahan caesarean bermakna memerlukan lebih penjagaan terutamanya pada parut czer. Ia penting untuk elakkan jangkitan. Jom kenal pasti tanda-tandanya!
Jangkitan pada parut czer
Jangkitan luka selepas pembedahan caesarean atau C-Sec biasa berlaku selepas pembedahan. Ia lazimnya disebabkan jangkitan bakteria pada kawasan pembedahan.
Mikrob berbahaya yang bersentuhan dengan luka atau memasuki pembedahan C-Sec boleh menyebabkan jangkitan.
Umumnya, Staphylococcus aureus atau bakteria Staph adalah jangkitan pada parut czer yang paling biasa dialami.
Bakteria Staph secara semula jadi hidup pada rambut dan kulit manusia.
Apabila ia membiak dan memasuki luka, ia boleh menyebabkan beberapa jenis jangkitan pada luka pembedahan caesarean seperti:
Ia boleh menyebabkan lepuh cecair yang akan pecah dan meninggalkan kerak berwarna seperti coklat kekuningan. Ia boleh menjadi sangat menyakitkan dan gatal.
Merupakan luka yang dipenuhi dengan kulit mati dan nanah berkembang di bawah kulit. Ia mungkin menyebabkan sensasi hangat dan menyakitkan.
Adalah jangkitan pada kulit dan tisu di bawahnya. Jangkitan boleh merebak dengan cepat daripada luka pembedahan caesarean ke bahagian luar.
Ia mengakibatkan timbulnya rasa sakit, kemerahan dan sensasi hangat apabila disentuh.
Jenis bakteria lain yang boleh menyebabkan jangkitan pada luka jahitan C-Sec termasuklah Enterococcus dan Escherichia coli.
Jangkitan tersebut boleh merebak sama ada menjadi jangkitan sementara (incisional), atau jangkitan organ.
Incisional yang berlaku boleh menjejaskan kawasan luka parut czer atau bahagian kulit mahupun tisu yang lebih dalam sekitar luka.
Manakala bagi jangkitan melibatkan organ pula boleh terjadi apabila mikroba mencapai bahagian dan organ sekitarnya, seperti pundi kencing atau saluran kencing.
Jika wujud simptom dalam tempoh 28 jam selepas pembedahan caesarean, puncanya mungkin disebabkan Streptococcus, atau bakteria Strep.
Jangkitan bakteria Strep pada luka czer boleh menyebabkan erysipelas. Ia adalah sejenis selulitis yang melibatkan sistem limfa.
Individu wanita yang mengalami erysipelas akan mempunyai luka berwarna merah, berkilat dan timbul di permukaan kulit.
Risiko jangkitan pembedahan caesarean
Membaca risiko jangkitan pada luka C-Sec yang mungkin dialami pastinya merisaukan para ibu yang sedang hamil, kan?
Pun begitu, bukan semua individu yang menjalani prosedur kelahiran ini akan mengalami jangkitan.
Cuma terdapat beberapa faktor yang akan meningkatkan risiko berlakunya jangkitan seperti:
Menjalani banyak pemeriksaan faraj
Terdapat juga faktor melibatkan prosedur pembedahan C-Sec itu sendiri yang meningkatkan risiko berlakunya jangkitan seperti tempoh pembedahan yang lama.
Tanda & simptom jangkitan pada pembedahan caesarean
Wanita yang menjalani prosedur pembedahan C-Sec perlu memeriksa luka setiap hari untuk mengetahui jika muncul tanda-tanda jangkitan.
Kebanyakan jenis jangkitan tidak menyebabkan simptom sehinggalah selepas 4 hingga 7 hari pembedahan berlangsung. Pada waktu itu, kebanyakan wanita sudah berada di rumah.
Kebiasaannya selepas pembedahan, ia sesuatu yang normal untuk mengalami bengkak, kemerahan dan sakit pada sekitar kawasan luka.
Dalam sesetengah kes, terdapat cecair yang dirembes keluar daripada luka. Tetapi jika berlaku jangkitan, intensiti cecair yang keluar akan meningkat.
Beberapa tanda dan simptom yang perlu dikenal pasti adalah:
Bengkak, kemerahan dan kesakitan luar biasa pada sekitar luka pembedahan caesarean
Cecair jernih atau berubah warna daripada kawasan luka
Pendarahan faraj yang tidak normal
Sakit atau bengkak pada kaki
Simptom yang disenaraikan mungkin disertai dengan gejala demam seperti:
Suhu badan melebihi 38°C
Anda harus ingat, tanda jangkitan tidak akan muncul sejurus selepas pembedahan C-Sec. Ia mungkin memakan masa sehingga 30 hari untuk berkembang.
Jika anda menyedari wujud sebarang gejala, dapatkan pemeriksaan dan rawatan doktor dengan segera.
Mencegah jangkitan pada parut czer
Jika anda mengalami luka selulitis, antibiotik dapat membantu membersihkan jangkitan. Secara khususnya, ia menyasarkan bakteria Staph dan Strep.
Terdapat beberapa faktor yang dapat membantu mengurangkan risiko jangkitan pada luka czer, iaitu:
Sebelum pembedahan, lakukan ini:
Kekalkan berat badan yang sihat
Menjaga tahap keseimbangan gula dalam darah
Menjaga tahap kebersihan luka dengan cara mencuci menggunakan sabun dan air suam
Menutup atau membalut luka selama yang dinasihatkan doktor
Mengelakkan mandian air panas, berendam dalam tab mandi atau kolam renang
Mematuhi jadual ubat yang diberikan
Menghindari pakaian yang ketat
Jangkitan melambatkan masa pemulihan luka parut czer.
Namun keadaan tersebut dapat dipulihkan dengan kombinasi penggunaan antibiotik, pembedahan kecil (jika perlu) dan penjagaan parut czer serta kebersihan luka yang betul.
Jangkitan boleh menyebabkan komplikasi serius, jadi seseorang harus mempertimbangkan untuk bercakap dengan doktor jika mereka melihat tanda-tanda jangkitan parut czer selepas pembedahan caesarean.
Gunakan kalkulator ini untuk menentukan tarikh akhir anda. Walau bagaimanapun, ini hanyalah anggaran semata-mata! Kebanyakan wanita akan melahirkan anak dalam masa seminggu sebelum atau selepas tarikh ini.
Hari pertama haid terakhir anda
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
C-section. https://www.mayoclinic.org/tests-procedures/c-section/about/pac-20393655 / Accessed on July 14, 2020
C-section recovery. https://health.clevelandclinic.org/c-section-recovery/ Accessed on July 14, 2020
Cesarean birth. https://www.acog.org/patient-resources/faqs/labor-delivery-and-postpartum-care/cesarean-birth / Accessed on July 14, 2020
Cesarean section. https://medlineplus.gov/cesareansection.html / Accessed on July 14, 2020
Cesarean. https://www.ncbi.nlm.nih.gov/pmc/articles/PMC5497372/Accessed on July 14, 2020
Ibu Lepas Bersalin, Ikut 8 Syarat Ini Kalau Nak Mandi (Klu: Ibu Czer Tak Boleh Mandi SEBULAN!)
Ibu Bersalin Normal, Ikut 7 Tip Ini Supaya Luka Jahitan Bersalin Tak Terbuka!
Ditulis oleh Asyikin Md Isa Disemak pada 12/08/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.